פוליסת ביטוח חיים למשכנתא היא בדרך כלל קצרה ומסבירה שכל מוות של מבוטח יקבל פיצוי פרט למקרים המפורטים בה. קראו את הפוליסה והגילוי הנאות והקשיבו להסברי סוכן הביטוח.
נקודות חשובות נוספות: גובה הפיצוי שתקבלו, מי המוטבים וגובה הפרמיה.
אל תשכחו לברר:
עלות ביטוח משכנתא: למבוטח אחד, לשני מבוטחים וכן העלות הכללית לכל אורך תקופת המשכנתא. בקשו לראות סימולציה של תשלומי הפרמיה לכל אורך התקופה כדי להבין בדיוק מהו המחיר שתשלמו. תוכלו גם לקחת את העלות הכללית של כל השנים ולהשוות אותה מול הצעות ביטוח משכנתא אחרות. השוואת ביטוחי משכנתא אונליין של סופרמרקר מאפשרת השווה כזו.
תקופת ביטוח: יש פוליסות הקובעות גיל סיום (בדרך כלל בין 75-85 שנים) ואחרות קובעות תקופת ביטוח שלא תעלה על 35 שנים.
האם ביטוח החיים נמשך לאחר פטירת אחד המבוטחים או מבוטל ואם כן מה התנאים לרכישת ביטוח חיים חדש לבן הזוג שנשאר
החרגות: באיזה מקרים חברת הביטוח אינה מכסה אתכם.
גובה הפיצוי: האם הוא מכסה גם הוצאות לא צפויות כמו הגדלת סכום החוב בשל עמלת פרעון מוקדם, עליית מדד או ריבית או תקופה של ריבית פיגורים.
האם סכום הפיצוי וסכום הפרמיה קטנים אוטומטית יחד עם צמצום חוב המשכנתא, או שמתפקידכם לעדכן מידי פעם את חברת הביטוח בגובה חוב המשכנתא שנשאר.
המנעו מביטוחים כפולים: אם ביטוח המשכנתא זול יותר, תוכלו לבטל ביטוח חיים אחר שיש לכם ולהגדיל את הפיצוי בביטוח משכנתא, ואם ביטוח המשכנתא יקר יותר – בחרו את סכום הפיצוי המינימלי שאתם חייבים לפי דרישות הבנק.